cyanic-selkie/wikianc huggingface dataset:
குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009
பொது-தனியார் பங்களிப்பு
இந்த தரப் பிரச்சனைகளின் பொருட்டு, இந்த சட்டத்தில் தனியார் பள்ளிகளுக்கு நஷ்ட ஈடு செய்யும் விதத்தில் உள்ளது. PPP (தனியார்) அதிகரிப்பு இணைந்த இந்த நடவடிக்கையை கல்வி உரிமைக்கான அகில இந்திய கருத்துக்களம் (AIF-RTE) போன்ற சில நிறுவனங்கள், மாநிலங்கள் தங்கள் "அடிப்படை கல்வி வழங்கும் அரசியலமைப்பு கடமை" துறக்கின்றது ரஎன்பது போல் பார்க்கின்றன.
தனியார் பள்ளிகள் மீது உரிமை மீறல்
உதவிபெறாத தனியார் பள்ளிகள் சங்கம், ராஜஸ்தான் (2010 ரிட் பெட்டிசன் (சிவில்) எண் 95 இல்) மற்றும் பல 31 மற்ற சங்கங்கள் இந்திய உச்ச நீதிமன்றத்தில் இந்த சட்டம் தங்களின் தனியார் நிர்வாக அரசியலமைப்பு உரிமையை மீறுகிறது என்று மனு அளித்துள்ளது. அந்த சங்கங்கள் அரசாங்க மற்றும் தனியார் உதவிபெறாத பள்ளிகளில் பொருளாதார பலவீனமான பகுதியில் இருந்து வரும் குழந்தைகளுக்கு 25 சதவீத இட ஒதுக்கீடு வழங்குவது அரசியலமைப்பிற்கு விரோதமானது என்று கூறுகின்றன.
12 ஏப்ரல் 2012 இல், உச்ச நீதிமன்றத்தின் மூன்று நீதிபதிகள் பெஞ்ச் 2-1 பெரும்பான்மையில் தனது தீர்ப்பை வழங்கியது. தலைமை நீதிபதி SH கபாடியா மற்றும் நீதிபதி Swatanter குமார் இத்தகைய இட ஒதுக்கீடு வழங்குவது சட்ட விரோதமானதாக கருதமுடியாது என்றும், ஆனால் இந்த சட்டம் அரசு உதவிபெறாத தனியார் சிறுபான்மை பள்ளிகள் மற்றும் உறைவிட பள்ளிகள் மீது பொருந்தாது என்றும் கூறினார். எனினும், நீதிபதி கே ராதாகிருஷ்ணன் பெரும்பான்மை பார்வைக்கு இணங்கவில்லை. மேலும் அவர் இந்த சட்டம் சிறுபான்மை மற்றும் சிறுபான்மை அல்லாத தனியார் பள்ளிகளுக்கு பொருந்தாது ஏனென்றால் அவைகள் அரசாங்கத்திடம் இருந்து எந்த உதவியும் பெறுவதில்லை என்கிறார்.
தனியார் பள்ளிகளை 25% மாணவர்களை சேர்க்க சொல்லி கட்டாயப்படுத்தவது கண்டிக்கத்தக்கது என்று சொல்வதன் மூலம் அரசு தனக்காண கடமைகளான இலவச மட்டும் கட்டாய கல்வி அளிப்பதை 2 % தொடக்க கல்வி மீது கல்வி வரி வாங்கியும், தனியார் பள்ளிகள் மீது திணிக்கிறது.
ஆதரவற்றவர்களுக்கான தடை
இந்த சட்டத்தின் கடுமையான விதிகளாக, எல்லா குழந்தைகளும் வருமானம் மற்றும் சாதி சான்றிதழ், வறுமை கோட்டிற்கு கீழ் உள்ள அட்டைகள் மற்றும் பிறப்பு சான்றிதழ்களை சமர்ப்பிக்க கட்டாயப்படுத்துகிறது. ஆதரவற்ற குழந்தைகள் தாங்கள் படிக்க வேண்டும் என்றாலும் அவர்களால் இத்தகைய ஆவணங்கள் தயாரிக்க முடியவில்லை. அதனால் பள்ளிகளும், அத்தகைய ஆவணங்கள் கட்டாயம் தேவை என்பதால் அவர்களை சேர்ப்பதில்லை.
வெளியிணைப்புகள்
பகுப்பு:மனித உரிமைகள் பகுப்பு:இந்தியாவில் கல்வி பகுப்பு:இந்தியாவில் சட்டம் பகுப்பு:மன்மோகன் சிங் ஆட்சி
கைகையவன்சி இராச்சியம்
கைகையவன்சி இராச்சியம் (Haihaiyavansi Kingdom) என்பது கிழக்கு இந்தியாவில் உள்ள மகாநதியின் மேல் பகுதியில் இருந்த ஒரு பேரரசு ஆகும். இது இன்றைய சத்தீசுகர் மாநிலத்தையும், மேற்கு-மத்திய ஒடிசாவின் மத்திய பகுதியை உள்ளடக்கியிருந்தது. பொ.ச.12 முதல் 18-ஆம் நூற்றாண்டு வரை கைகையவன்சிகளால் இந்த இராச்சியம் ஆளப்பட்டது. இவர்கள் திரிபுரியின் காலச்சூரிகளின் ஒரு கிளையினராக இருந்தனர். மேலும் பல ஆண்டுகளாக தாய் வம்சத்தின் அடிமைகளாக ஆட்சி செய்தனர்.
இராச்சியம்
மேல் நருமதை பள்ளத்தாக்கில் மையமாக இருந்த பத்தாம் நூற்றாண்டு காலச்சூரி அல்லது சேதி நாட்டின் கிழக்கு மாகாணமாக இந்த இராச்சியம் உருவானது. நவீன ஜபல்பூருக்கு அருகிலுள்ள தேவாரை (திரிபுரி) தலைநகராகக் கொண்டு காலச்சூரிகள் ஆட்சி செய்தனர். பதினொன்றாம் நூற்றாண்டில் இரத்தினபுரி கிளை, மேல் மகாநதிப் படுகையில் குடியேறியது. பன்னிரண்டாம் நூற்றாண்டில் அது சுதந்திர அரசானது. ஆறு நூற்றாண்டுகளுக்கும் மேலாக மகாநதியின் மேல் பகுதி இரத்தினபுரி காலச்சூரிகளின் வம்சாவளியைச் சேர்ந்த கைகையவன்சி மன்னர்களின் கட்டுப்பாட்டின் கீழ் இருந்தது. இந்த இராச்சியம் வடக்கு மற்றும் தென்னிந்தியாவிற்கு இடையேயான முக்கிய பாதைகளுக்கு கிழக்கே அமைந்திருந்தது. மேலும் 13-16 ஆம் நூற்றாண்டுகளில் முஸ்லிம் படையெடுப்புகளில் இருந்து தன்னைத் தடுத்துக் கொண்டது. பதினான்காம் நூற்றாண்டின் பிற்பகுதியில் ஒரு வம்சப் பிளவு இராச்சியத்தை வடக்கு, இரதன்பூரில் உள்ள பழைய கிளைக்கும் தெற்கே இராய்ப்பூரில் உள்ள இளைய கிளைக்கும் இடையில் பிரித்தது.
18-ஆம் நூற்றாண்டின் மராத்தியப் படையெடுப்புகளுடன் இராச்சியம் முடிவுக்கு வந்தது. போன்சலே குலத்தைச் சேர்ந்த மராட்டியர்கள் 18-ஆம் நூற்றாண்டின் தொடக்கத்தில் பெராரில் தங்களை நிலைநிறுத்திக் கொண்டனர். மேலும் 1743-இல் அண்டை நாடான கோண்டு இராச்சியமான தியோகரைக் கைப்பற்றினர். போன்சலேயர்கள் நாக்பூரைத் தங்கள் தலைநகராகக் கொண்டு, கிழக்கை கைகையவன்சி இராச்சியமாக விரிவுபடுத்தினர். மேலும் கிழக்கே வங்காளம் மற்றும் ஒடிசாவிற்குள் தாக்குதல் நடத்துவதற்கு ஒரு தளமாகப் பயன்படுத்தினார்கள். இராய்கர் 1741-இல் போன்சலேக்களிடம் வீழ்ந்தது. மேலும் 1744 வாக்கில் மராத்திய அரசின் மீதான கட்டுப்பாடு உறுதியாக நிறுவப்பட்டது.
பொறி
பொறி என்பது வேலையை இலகுவாக்கப் பயன்படும் கருவிகளைக் குறிக்கும். பொறிகள் எளிய பொறிகள் சிக்கலான பொறிகள் என வகைப்படுத்தப்படும்.
சக்தி சிதம்பரம்
சக்தி சிதம்பரம் இந்திய தமிழ்த் திரைப்பட இயக்குநர் ஆவார். இவர் லவ்லி, சார்லி சாப்ளின், இங்கிலிஸ்காரன் உள்ளிட்ட வெற்றித் திரைப்படங்களை இயக்கியுள்ளார். இயக்கம் மட்டுமின்றி திரைப்படங்களை தயாரித்தும் வருகிறார். இவரது இயற்பெயர் சி. தினகரன் ஆகும்.
திரையுலக வாழ்க்கை
இவர், கோட்டை வாசல், போக்கிரி தம்பி, பதவி பிரமாணம், வீட்டை பாரு நாட்டை பாரு உழியன். உள்ளிட்ட திரைப்படங்களுக்கு வசனம் எழுதினார். 1997இல் பாசிகர் என்னும் இந்தி திரைப்படத்தின் மறுஆக்கமான சாம்ராட் திரைப்படத்தை ராம்கியை வைத்து இயக்கியதன் மூலமாக தமிழ்த் திரைப்படத்துறையில் இயக்குனராக அறிமுகமானார். இதனைத் தொடர்ந்து 1989இல் மன்சூர் அலி கான் முக்கிய கதாப்பாத்திரத்தில் நடித்த வெட்டு ஒன்னு துண்டு ரெண்டு திரைப்படத்தை இயக்கினார். இந்த இரண்டு திரைப்படங்களுமே தோல்வியைச் சந்தித்த திரைப்படங்களாகும்.
சத்யராஜ் உடன் மீண்டும் இணைந்து இங்கிலிஸ்காரன், கோவை பிரதர்ஸ் திரைப்படங்களை இயக்கினார். இவ்விரு திரைப்படங்களும் சிறப்பான வெற்றியைப் பெற்றன.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள்
பெலாகா வானூர்தி நிலையம்
பெலாகா வானூர்தி நிலையம் ; (ஆங்கிலம்: Belaga Airport; மலாய்: Lapangan Terbang Belaga) என்பது மலேசியா, சரவாக், காப்பிட் பிரிவு; பெலாகா மாவட்டம், பெலாகா நகரத்தில் உள்ள ஒரு வானூர்தி நிலையம் ஆகும்.
கிழக்கு மலேசியாவில் அமைந்துள்ள இந்த வானூர்தி நிலையத்தில் இருந்து தற்போது எந்த வணிக விமானங்களும் பறக்கவில்லை. கடந்த காலத்தில் பிளைஏசியன் எக்சுபிரசு (FlyAsianExpress) நிறுவனத்தின் மூலமாக பிந்துலு நகரத்திற்கும் பெலாகா நகரத்திற்கும் பயணச் சேவைகள் இருந்தன. அதன் பின்னர், மாஸ் விங்ஸ் (MASwings) நிறுவனத்தால் கையகப்படுத்தப்பட்ட பிறகு, அந்தச் சேவைகள் நிறுத்தப்பட்டன.
இந்த வானூர்தி நிலையம் மலேசிய வானவூர்தி நிலையங்கள் நிறுவனம் (Malaysia Airports Holdings Berhad) மூலம் இயக்கப் படுகிறது. இந்த நிலையம் ஒரே ஒரு ஓடுபாதையை மட்டுமே கொண்டுள்ளது; மற்றும் 200 அடி உயரத்தில் உள்ளது.
பெலாகா நகரம்
பெலாகா நகரம் காப்பிட் நகரில் இருந்து வடகிழக்கே 120 கி.மீ. தொலைவில் ராஜாங் ஆற்றின் மேல் பகுதியில் அமைந்துள்ளது. அத்துடன் தென்சீனக் கடல்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.
1900-களின் முற்பகுதியில் பெலாகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.
பிந்துலு - பக்குன் நெடுஞ்சாலை
பாலுய் மற்றும் பெலாகா ஆறுகளின் கரைகளில் பல கென்யா (Kenyah); காயான் (Kayan) நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெசாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.
மேலும் காண்க
பகுப்பு:சரவாக் பகுப்பு:மலேசிய வானூர்தி நிலையங்கள்
திருக்குறட் கட்டுரைகள் (நூல்)
திருக்குறட் கட்டுரைகள் என்னும் திருக்குறள் ஆய்வுநூலை பேராசிரியர் வித்வான் ந. சுப்ரமண்யன் எழுதி, என்னெஸ் பப்ளிகேஷன்ஸ் மூலம் 2004இல் வெளியிட்டுள்ளார்.
ஆய்வுப் பார்வையில் எழுந்த நூல்
திருக்குறளை ஆய்ந்து அதில் காணும் குற்றம் குறைகளைச் சுட்டிக்காட்டும் விதத்தில் "ஐய அடிப்படையில்" தம் நூலை எழுதியதாக ஆசிரியர் முகவுரையில் கூறுகிறார்: "திருக்குறள் இயற்றப்பெற்று கிட்டத்தட்ட இருபது நூற்றாண்டுகள் ஆகிவிட்டன என்று உறுதியாகக் கருதலாம். இக்கால அளவில் இதனைக் கற்றறியாத தமிழ்மாணவனே இருந்திருக்க மாட்டான் என்பதும் ஒருதலை. ஆயினும் இக்கால அளவில் இந்நூலைக் கற்றாரில் ஒருவரும் இந்நூலிற் கூறப்பட்டுள்ள கருத்துக்களைப் பற்றிச் சிறிதேனும் ஐய அடிப்படையில் ஆய்வு செய்யவேயில்லை என்பது தெளிவு. நமது இலக்கிய ஆய்வு மரபில் புகழ்பெற்ற (நம்போன்றோரால் புகழ் தரப்பட்ட) ஆசிரியர்களிடம் குற்றம் யாதும் இருக்க முடியாது என்றும் குற்றம் இருப்பின் அது உரையாக்கியவர்கள் அறியாமையாற் செய்ததாகவே இருக்கும் என்றும் துணிவர். ஆதலால் திருக்குறள் ஒரு சமய அடிப்படை நூலின் நிலைமைக்கு (வேதம், விவிலியம், கொரான் முதலியவை போல) உயர்த்தப்பட்டுப் பெரும்பாலும் வழிபடப்பட்டு வந்துள்ளது. இதனைத் தென்மொழியில் உள்ள வேதம், கீதை என்றெல்லாம் ஒப்பிட்டுப் பேசுவதும் இக்கருத்தோடுதான். இக்கருத்து ஒருவர் எண்ணத்தை ஆட்கொண்டுவிட்டால், பிறகு எந்த நூலையும் வேண்டுதல் வேண்டாமையின்றி ஆய்தல் என்பது இயலாததாகிவிடும். இந்த நிலையினின்றும் திருக்குறட் கல்வியைக் காப்பாற்றிச் சிறிது கைதூக்கிவிடச் செய்யும் சிறு முயற்சிகளில் இந்நூலும் ஒன்று. (பக்கம்: 7)"
நூலின் உள்ளடக்கம்
ஆசிரியர் இந்த நூலுக்கு எழுதியுள்ள விரிவான முகவுரையைத் தொடர்ந்து நூலின் பெரும்பகுதியும் திருக்குறட் கட்டுரைகள் என்னும் தலைப்பின் கீழ் 15 கட்டுரைகளை உள்ளடக்கி அமைந்துள்ளது.
நான்காம் பகுதியில் சில திருக்குறட்பாக்களுக்கு ஆய்வு விரிவுரை என்னும் தலைப்பின் கீழ் ஏறத்தாழ 100 குறட்பாக்களுக்கு ஆசிரியர் விருத்தியுரை எழுதியுள்ளார்.
இன்னா செய்தாரை ஒறுத்தல் பற்றிய விளக்கம்
நூலாசிரியர்
இன்னா செய்தாரை ஒறுத்தல் அவர்நாண நன்னயம் செய்து விடல் (குறள் 314)
என்னும் குறளுக்குத் தரும் விளக்கத்தில், திருக்குறளில் இயேசு கிறித்துவின் போதனைத் தாக்கம் உளது என்று கூறுகிறார்:
குறிப்பு
பகுப்பு:திருக்குறள் பகுப்பு:2004 தமிழ் நூல்கள் பகுப்பு:என்னெஸ் பப்ளிகேஷன்ஸ் நூல்கள்
லெம்மாங்
லெம்மாங் (Lemang) பூலூர் அரிசி மற்றும் தேங்காய் பால் கலந்து செய்யும் ஒரு வகையான மலாய் மக்களின் பாரம்பரிய உணவு பண்டம் ஆகும். இதை மூங்கில் கொண்டு தயார் செய்வர். மலேசியர்களிடையெ பிரபலமான உணவுப் பண்டமான லெம்மாங் ஆண்டுதோரும் கிடைக்கப் பெற்றாளும், விழா காலங்களிலேயே இதற்கு அதிக வரவேற்பு. 1864-ஆம் ஆண்டில் இருந்து லெம்மாங் மலேசியர்களிடையே இந்த உணவு பிரபலமடைந்து வருகிறது. இந்த உணவுப் பண்டத்தை ரெண்டாங் (கோழி வருவல்) உடன் கொண்டு உண்பர்.
பகுப்பு:உணவுகள் பகுப்பு:மலேசியப் பண்பாடு
டீன் ஓகோர்மான்
டீன் ஓ'கோர்மான் (Dean O'Gorman) (பிறப்பு: 1 திசம்பர் 1976) ஒரு நியூசிலாந்து நாட்டுத் திரைப்பட நடிகர் ஆவார். இவர் த ஹாபிட் போன்ற திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
வெளி இணைப்புகள்
பகுப்பு:1976 பிறப்புகள் பகுப்பு:நியூசிலாந்து நடிகர்கள் பகுப்பு:வாழும் நபர்கள்
பீட்டல் ஆடு
பீட்டல் ஆடு (Beetal goat) என்பது இந்தியா மற்றும் பாக்கிஸ்தான் பஞ்சாப் பகுதிகளில் பால், இறைச்சி தேவைக்காக வளர்க்கப்படும் ஒரு ஆட்டு இனமாகும். இது ஜமுனபாரி ஆட்டை ஒத்த‍தாக உள்ளது. இது அமிரிஸ்தரி ஆடு எனவும் அழைக்கப்படுகிறது. பீட்டல் ஆடு பெரிய உடல் அளவைக் கொண்டதாகவும், உயர் இனவிருத்தி ஆற்றல் கொண்டதாகவும்,  நல்ல பால் கறப்பு திறன் கொண்டதாக கருதப்படுகிறது. இந்த ஆடுகளின் தோல் உயர் தரம் வாய்ந்தவை காரணம் இதன் பெரிய அளவு ஆகும். இதன் மெல்லிய தோலில் காலணிகள் மற்றும் கையுறைகள் போன்றவை செய்யப்படுகின்றன. பீட்டல் ஆடுகள் பரவலாக துணைக்கண்டம் முழுவதும் உள்ளூர் ஆடு வளர்போர் முன்னேற்றத்திற்கு பயன்படுத்தப்பட்டு வருகின்றன. இந்த ஆடுகள் கூண்டு தீவணத்திற்கும் பழக‍க்கூடியதாக உள்ளதால் தீவிர ஆடு வளர்ப்போரால் விரும்பப்படுகிறது.
மேற்கோள்கள்
பகுப்பு:இந்தியாவில் தோன்றிய ஆட்டு இனங்கள் பகுப்பு:பாக்கித்தானில் தோன்றிய ஆட்டு இனங்கள் பகுப்பு:ஆடுகள்
2011 டெல்லி குண்டு வெடிப்புகள்
இந்தியாவின் தலைநகர் டெல்லியில் 2011 செப்டெம்பர் 7 அன்று காலை 10.15 மணிக்கு டெல்லி உயர் நீதிமன்ற 5 வது நுழைவாயிலில் சக்தி வாய்ந்த வெடிகுண்டு பலத்த சப்தத்துடன் வெடித்தது. இது டெல்லியில் நிகழ்ந்த 30 ஆவது வெடிகுண்டாகும். இதேப் போன்று 2011 மே 25 அன்றும் டெல்லி உயர் நீதிமன்ற 7 வது நுழைவாயிலில் குறைந்த அடர் குண்டு வெடிப்பு நிகழ்ந்தது.
இத்தாக்குதல் பிரதமர் மன்மோகன் சிங் வங்க தேசத்துக்கு இரண்டு நாள் சுற்றுப்பயணமாகச் சென்ற போது நடந்துள்ளது.
காலக்கோடு
இந்தக் குண்டு வெடிப்பு கிட்டத்தட்ட காலை 10.15 இ.சீ.நே (ஒ.ச.நே + 05:30) நடைபெற்றது. நூற்றுக்கணக்கான மக்கள் நீதிமன்ற வழக்குகளில் கலந்து கொள்வதற்காக ஒவ்வொரு நாளும் உயர் நீதிமன்ற வரவேற்பறையில் சூழ்கின்ற வேளையில் அங்கு ஒரு பெட்டியில் வெடி பொருட்கள் வைக்கப்பட்டது. இதனை உள்துறை செயலாளர் ஆர்.கே. சிங் செய்தியாளர்களிடம் தெரிவித்தார். உள்துறை அமைச்சகத்தின் சிறப்பு செயலாளர் கூற்றுப்படி, ஒரு சிறிய அளவு கூட பயன்படுத்தப்படும் கணிசமான பாதிப்பை ஏற்படுத்தும் அமோனியம் நைட்ரேட் மற்றும் PETN உடன் கூடிய இரண்டு கிலோ வெடிபொருட்கள் பயன்படுத்தப்பட்டன.
கோரிக்கை
இந்தக் குண்டு வெடிப்பிற்கு பாகிஸ்தானைச் சேர்ந்த ஹர்கத் உல் ஜிகாத் இஸ்லாமி(ஹியூஜி) தீவிரவாத இயக்கம் பொறுப்பேற்றுள்ளது. அவ்வியக்கம், டெல்லி நாடாளுமன்ற தாக்குதல் குற்றவாளியான அப்சல் குருவுக்கு விதிக்கப்பட்ட மரண தண்டனையை உடனடியாக நீக்க வேண்டும் என்று கோரி உயர் நீதிமன்றத்தில் தாக்குதல் நடத்தியதாக தெரிவித்துள்ளது.
புலனாய்வுகள்
தில்லி உயர் நீதிமன்றம் வெளியே குண்டு நடுவதற்கு இரண்டு நபர்கள் இருந்ததாக சந்தேகிக்கப்படும் தில்லி காவலர்கள் ஒரு வரைபடத்தைத் வெளியிட்டுள்ளது. அந்தப் படம் ஒரு சாட்சிகள் கொடுத்த விவரத்தை அடிப்படையாக கொண்டது என்று தில்லி காவல் தெரிவித்தது. ஓவியம் ஒருவருக்கு 50 வயது போலும், மற்றொருவருக்கு 20 வயதுக்கு மத்தியில் இருப்பதாக காட்டுகிறது. தேசியப் புலனாய்வு பிரிவினர் நடத்திய விசாரணையில் ஹியூஜி இயக்கத்திடம் இருந்து மிரட்டல் மின்னஞ்சல் வந்தது ஜம்மு காஷ்மீரில் உள்ள கிஸ்ட்வார் என்னும் பகுதியில் அமைந்த ஒரு இணையதள மையத்தில் இருந்து தான் என்று தெரியவந்துள்ளது. அதையடுத்து தேசியப் புலனாய்வு பிரிவினர் அந்த இணையதள மைய உரிமையாளர் உட்பட 3 பேரை கைது செய்துள்ளனர்.
மேற்கோள்கள்
பகுப்பு:இந்தியாவில் தீவிரவாதத் தாக்குதல்கள் பகுப்பு:2011 நிகழ்வுகள்
ஆய்-காவு
ஆய்காவு (Hǎikǒu, ஹைகாவ், ), தென்கிழக்குச் சீனாவின் ஆய்னான் மாகாணத்தின் தலைநகரமும் மிகுந்த  மக்கள் வாழும் நகரமும் ஆகும். ஆய்னான் மாகாணத்தின் வடக்குக் கடலோரத்தில் நாண்டு ஆற்றின் கழிமுகத்தில் ஆய்காவு நகரம் அமைந்துள்ளது. இந்த நகரத்தின் வடபகுதியில் ஐதியான் தீவு உள்ளது.
ஆய்காவு மாவட்டநிலை நகரமாக நிர்வகிக்கப்படுகின்றது. 2280 km2 பரப்பில் நான்கு மாவட்டங்களை உள்ளடக்கி உள்ளது. இந்த நான்கு நகரிய மாவட்டங்களில் 2,046,189 மக்கள் வாழ்கின்றனர்.
ஆய்காவு ஓர் துறைமுக நகரம். இன்று பாதிக்கும் மேலான வணிகம் இதன் துறைகளின் மூலமே நடைபெறுகின்றது. அய்னான் பல்கலைக்கழகம் இந்நகரில் உள்ளது; அதன் முதன்மை வளாகம் அய்தியான் தீவில் அமைந்துள்ளது.
பொறியாளர்
பொறியாளர் (பொறியியலாளர், engineer) என்பவர் பொறியியலின் கோட்பாடுகளைப் பின்பற்றும் ஒரு தொழில்முறை செயற்பாட்டாளர் ஆவார். மேலும் அறிவியல் அறிவு (scientific knowldge), கணிதம் (mathematics), அறிவுக்கூர்மை (அல்லது) திறமை [ingenuity] ஆகியவற்றுடன் தொடர்புடைய தொழில்நுட்பம் ,சமூகம் ,வணிகம் சம்பந்தமான பிரச்சனைகளுக்கு தீர்வுகளை கண்டறிந்து முன்னேற்ற வேண்டும். பொறியியலாளர் உலோகம், வடிவம், அமைப்பு ஆகியவற்றை அறிந்து பாதுகாப்புகள் (safety), நிபந்தனைகள் (regulation), செலவுகள் (cost) போன்ற செயல்முறைகளை வரையரையுடன் திட்டமிட்டு செய்ய வேண்டும்.
பொறியாளர் அல்லது பொறியியலாளர் என்ற சொல் இலத்தீன் மொழிச் சொல்லான ingieniare( "to contrive, devise") என்ற சொல்லில் இருந்து தோன்றியதாகும். [பொறியியலாளர் (கண்டுபிடித்தல் ,உருவாக்குதல்) மற்றும் ingenium ("Cleverness") (புத்திகூர்மை) என்று பொருள்படும்.
ஒரு பொறியியலாளரின் தொழில் என்பது அறிவியல் கண்டுபிடிப்புகளுக்கும் (scientific discoveries) மற்றும் மனித தேவைகளின்( human needs) மேம்பட்ட வாழ்க்கைக்கு பின்தொடரும் தொழில்நுட்பங்களுக்கும் இடையில் ஓர் இனணப்பை ஏற்படுத்துவதே ஆகும்.
வடிவமைப்பு/திட்டம்
வடிவமைப்பு (Design) என்பது பெரும்பாலும் வடிவமைப்பு என்றே பொருள்படும். ஆனால் பொறியாளர்கள் வடிவமைப்பை திட்டமிட்டு வடிவமைக்க வேண்டும்.
பொறியாளர் அல்லது பொறியியலாளர் புதிய தொழில்நுட்பங்களுக்கான தீர்வுகளை வளர்க்க (develop) வேண்டும். பொறியாளரின் திட்டத்தின் செயல்முறையானது தீர்வுகளை வரையறுத்தல், பகுப்பாய்வு பிரமாணம், நுணுக்கமான ஆராய்ச்சி, பகுப்பாய்வு தீர்வுகள் மற்றும் முடிவான கருத்தை உருவாக்குதல் போன்றவை அவசியமானது. பொறியியலாளர் அதிக அளவில் நேரத்தை ஆராய்ச்சியின் (Research) மேல் ஈடுபடுத்த வேண்டும். தற்போது 56% பொறியாளர்கள் அவர்களின் நேரத்தை ஆராய்ச்சியின் மேல் ஈடுபடுவதாக அநேக நடத்தை தகவல்கள் தெரிவிக்கின்றன. அது உட்பட 14% பொறியாளர்கள் சுறுசுறுப்பாக தகவல்களை தேடுகின்றனர் என்றும் தெரிவிக்கின்றன.
பகுப்பாய்வு
பகுப்பாய்வு (Analysis) என்பது பகுத்து ஆராய்வது ஆகும். பொறியியல் பகுப்பாய்வு என்பது பொறியியலாளர்கள் தாம் படிக்கும் (அ) கற்றுக்கொள்ளும் ஒவ்வொன்றையும் பகுத்து ஆராய வேண்டும்.பொறியியலாளர் பொறியியல்பகுப்பாய்வு (engineering analysis) சோதனையில் உற்பத்திகளை (production) தொழில்நுட்பத்திற்கு (techniques) உபயோகிக்க வேண்டும். பகுப்பாய்வு பொறியியலாளர்கள் தொழிற்சாலையில் உற்பத்தி செய்த பொருளை வேறொரிடத்தில் உற்பத்தி செய்யும் போது தோல்வியுற்றால் உற்பத்தி அளவை சோதனை செய்து தொடர்ந்து செயலாற்றி தரத்தை உயர்த்த வேண்டும். மேலும் அவர்கள் முழுமையான திட்டத்திற்கு (Design) ஆகும் நேரம் (cost) மற்றும் பணத்தேவைகளை மதிப்பிட வேண்டும். அறிவியல் பகுப்பாய்வு கொள்கைகள் செயல்முறையின் குணம், அமைப்பின் நிலை ,கண்டுபிடிப்புகளை புலப்படச் செய்வதை பொறியியல் பகுப்பாய்வு உள்ளடக்குகிறது.
தனிகவனம் மற்றும் மேலாண்மை (Specialization and management)
ஒவ்வொரு பொறியியலின் முக்கியமான பிரிவுகளில் எண்ணற்ற துணைப்பிரிவுகள் பல இருக்கின்றன. உதாரணமாக, குடிசார் பொறியியலில் (civil Engineering), வடிவமைப்பு (structural) பொறியியல், போக்குவரத்து (transportation) பொறியியல் எனவும் பிரிவுகள் இருக்கின்றன. இதை கட்டிடக்கலை பொறியியல் என்றும் அழைப்பர். மேலும் மின்னியல் மற்றும் மின்னணுவியல் பொறியியலில் [Electrical and Electronics Engineering (EEE)], மின்னியல் மற்றும் மின்னணுவியல் பொறியியல் கழகம் [Institute of Electrical and Electronics Engineering (IEEE)] ,பொறியியல் மற்றும் தொழில்நுட்ப கழகம் [ Institution of Engineering and Technology (IET) ] என பிரிவுகள் இருக்கின்றன. தற்போதைய ஆாய்வின்படி (investigated ) எப்படி நேரத்தை செலவிடுவது, செய்யப்பட வேண்டிய (tasks) வேலையை சிறப்பாக செய்ய, எல்லாவற்றிற்கும் எப்படி நேரத்தை அமைப்பது என்று பொறியாளர்களுக்கு விளக்குகிறது. ஆராய்ச்சியில் குறிப்பிட்டதின் படி நிறைய வழிமுறைகள் தற்போதுள்ள பொறியாளர்களுக்கு தேவை. அவைகள்
பொறியாளர்களின் ஆராய்ச்சியின்(Research) படி 62.92% பேர் தொழில்நுட்ப வேலையிலும் (technical work), 40.37% பேர் சமூக வேலையிலும் (social work), 49.66% பேர் அடிப்படை கணினி வேலையிலும் (computer-based work) இருப்பதாக ஆராய்ச்சியில் குறிப்பிட்டுள்ளனர். மேலும் பொறியாளர்கள் 37.97%பேர் தொழில்நுட்பம் மற்றும் சமூக வேலை இல்லாமல் (technical and non-social), 15.42% பேர் தொழில்நுட்பம் இல்லாமல் மற்றும் சமூக வேலையிலும் (non-technical and social), 21.66% பேர் தொழில்நுட்ப வேலையில் இல்லாமல் மற்றும் சமூக வேலையில் இல்லாமலும் (non-technical and non-social), இவ்வாறு அவர்கள் வேறுபட்ட வகைகளில் வேலைகளில் ஈடுபடுகின்றனர். பொறியாளர்களிடம் நடந்த ஆராய்ச்சியில் 55.8 % பேர் நேரத்தை வேறுபட்ட நடத்தை தகவல்களுக்கு நேரத்தை செலவிடுகின்றனர்.
ஒழுக்கம் (Ethics)
பொறியாளர்கள் பொது மக்கள், பணியாளர்கள், மற்றவர்களுக்கும் உதவி செய்ய (obligations) வேண்டும். வடஅமெரிக்காவில் (North America) பொறியாளர்கள் பல்கழைக்கழக பட்டம் பெறும் நிகழ்ச்சியில் கையின் சிறிய விரலில் அணியக்கூடிய இரும்பால் அல்லது துருப்பிடிக்காத உலோகத்தால் செய்யப்பட்ட மோதிரமான இரும்பு மோதிரம் [Iron Ring ] அல்லது பொறியாளர்களின் மோதிரத்தை [Engineer's Ring] நினைவு கூர்ந்துள்ளனர். 1925 ல் கனடாவில் தொடங்கப்பட்ட மரபு ஒரு வழிபாட்டு முறையாக பொறியாளர்களின் ஓர் அடையாளமாகவும் மற்றும் நினைவூட்டுவதாகவும் பொறியாளர்களின் வேலைக்கு உதவியாக உள்ளது. 1972ல் செய்முறையானது (practice) அமெரிக்காவில் பல கல்லூரிகளில் இணைக்கப்பட்டது. இதனுடைய உறுப்பினர்கள் Order of the Engineer (ஒழுக்கமான பொறியாளர்கள்)
கல்வி
பெரும்பாலான பொறியாளர்களின் நிகழ்ச்சிகள் பொறியாளர்கள் கல்வியில் கவனத்தை செலுத்தவும் கணிதம் (mathematics), இயற்பியல் (physics), வாழ்க்கை அறிவியல் (life science) போன்றவைகளை உள்ளடக்க பிரத்யேகமாக நடத்தப்படுகிறது. மேலும் பல நிகழ்ச்சிகள் பொதுவான பொறியியல் மற்றும் பயன்பாட்டு கணக்குகளை(applied accounting) உள்ளடக்குகிறது. வடிவமைப்பு பயிற்சிகள், சில நேரங்களில் தொழிலகம் அல்லது, பயிற்சி வகுப்புகள் அல்லது, இரண்டுமே பாடத்திட்டத்தின் நிகழ்ச்சியாகவே பெரும்பாலும் நடத்தப்படுகின்றன. பொதுவான பயிற்சிகள் பொறியாளர்களுக்கு நேரடியாக வழங்கப்படாது. ஆகையால் அவர்கள் சமூக அறிவியல் அல்லது மனிதத்தன்மைகளை கூடுதலாக அறிந்து கொள்ளலாம்.
நிபந்தனைகள்
நிறைய நாடுகளில் பொறியாளர்கள் செய்யப்பட வேண்டிய வேலையான பாலங்கள், மின்சக்தி திட்டம் ,தொழிலக உபகரணங்கள் மற்றும் இயந்திர வடிவமைப்பு போன்றவை கண்டிப்பாக உரிமையான பொறியாளர்களின் தொழிலாகும்.UK (United Kingdom)ல் பொறியாளர்களின் செய்முறையானது நிபந்தனைகளற்ற தொழிலாக விளங்குகிறது. ஆனால் நிபந்தனைகளில் கட்டுப்பாடான தலைப்பாக Chartered Engineer (CEng) மற்றும் Incorporated Engineer (IEng). இந்த தலைப்புகள் கண்டிப்பான வரையரை தேவைகளுக்கு ஆலோசனைக் குழுவின் விதிகளால் உருவாக்கப்படுகின்றன. CEng என்ற தலைப்பு பெரும்பாலும் காமன்வெல்த் நாடுகளிலே பயன்படுத்துகின்றனர். கனடாவில், ஒவ்வொரு பிரதேசத்திலும் தொழில்கள் சொந்த பொறியாளர் கழகங்களால் கெளரவிக்கப்படுகின்றன.
நாடுகளுக்கிடையிலுள்ள வேறுபாடு
கனடா மற்றும் அமெரிக்காவில் பொறியாளர்கள் செயல்முறைகள் மற்றும் தொழில்பயில உரிமையுள்ள விதிகளால் தொழில் நிபந்தனைகளை செய்கின்றனர். 2002, மருத்துவர் மற்றும் மருந்தகத்திற்கு அடுத்ததாக மூன்றாவதாக பொறியாளர்களின் தொழில் மற்றும் பொறியாளர்கள் Ontario சமூகத்தில் படித்தனர். பெரும் நிலப்பகுதியான இந்தியா (India), ரஷ்யா (Russia), சீனாவில் (China), பொறியியல் முடித்த ஆயிரத்திற்கும் மேற்பட்ட விண்ணப்பதாரர்கள் அவர்கள் திறமைகளுடன் உயர்ந்த நுழைவுத் தேர்வு போட்டிகளில் வரும்படி அழைத்துள்ளனர். எகிப்தின் (in Egypt) கல்வித் திட்டத்தின்படி இரண்டாவது, மரியாதைக்குரியதாக பொறியியல் விளங்குகிறது. பொறியியல் கல்லூரிகள் பொதுவான சான்றிதழின்படி உயர்ந்த மதிப்புத் தேவையாக எகிப்தின் பல்கலைக்கழகம் கருதுகிறது. ஒன்றுபட்ட கலாச்சாரம்
அலுவலகம் மற்றும் பல நிறுவனங்களில் புகழ்பெற்றவர் மற்றும் நிர்வாகிகளை ஒப்பிடும் போது அறிவியல் திறமை மற்றும் நவீன தொழில்நுட்பங்களுடன் குறைந்த மதிப்புள்ள மக்களிடமும் அவர்கள் சாரந்து இருக்கிறார்கள். "The Mythical Man-Month" இந்த புத்தகத்தில் "Fred Brooks Jr" கூறியதாவது நிர்வாகிகள் சிந்திப்பது மிகவும் மதிப்புமிக்க மூத்த குடிமக்களின் தொழில்நுட்ப வேலைகள் மற்றும் அவர்கள் நிர்வாகிகளின் வேலைகளை உயர்ந்த தன்மதிப்பாக எடுத்துக் கொள்வர்.
மேலும் பார்க்க
பகுப்பு:பொறியியல் பகுப்பு:பொறியியலாளர்கள்
ரிலையன்ஸ் கம்யூனிகேசன்
ரிலையன்ஸ் கம்யூனிகேசன் (முந்தைய பெயர்: ரிலையன்ஸ் இன்போகாம்) நிறுவனம் திருபாய் அம்பானியால் உருவாக்கப்பட்ட ரிலையன்ஸ் குழுமத்தின் ஒரு அங்கமாகும். இந்நிறுவனம் இந்தியாவில் ஜிஎஸ்எம் வகை நகர்பேசி சேவை, சிடிஎம்ஏ வகை நகர்பேசி சேவை, கம்பிவழி இணையம், கம்பியில்லா இணையம், இணையவழி தொலைக்காட்சி ஆகிய சேவைகளை வழங்குகிறது.
வாடிக்கையாளர்கள்
சி.ஓ.ஏ.ஐ அமைப்பின் புள்ளிவிவரங்களின் படி ஒரு கோடியே ஐந்து லட்சம் பேர் இந்நிறுவனத்தின் சந்தாதாரர்களாக உள்ளனர்.
கட்டண விபரம்
பகுப்பு:இந்திய தொலைதொடர்பு நிறுவனங்கள்
கரூர் பண்டரிநாத சுவாமி கோயில்
கரூர் பண்டரிநாத சுவாமி கோயில் தமிழ்நாட்டில் கரூர் மாவட்டம், கரூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பண்டரிநாதர் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராக்கிகர்கி
இராக்கி கர்கி (Rakhigarhi / Rakhi Garhi), இந்தியாவின் அரியானா மாநிலத்தின் ஹிசார் மாவட்டத்தின் மேற்கில் காக்கர் ஆற்றின் சமவெளியில் அமைந்த பண்டைய தொல்லியல் நகரம் ஆகும். சிந்துவெளி நாகரீகத்திற்கு முந்தைய காலத்தின் எச்சங்களைக் கொண்ட இத்தொல்லியல் களம், தில்லியிலிருந்து வடமேற்கே 150 கிமீ தொலைவில் உள்ளது. 80 – 105 ஹெக்டேர் பரப்பளவு கொண்ட இராக்கிகடி தொல்லியல் களம், அரப்பா மற்றும் மொகஞ்சதாரோ தொல்லியல் களங்களை விடப் பெரியதாகும்.
சிந்துவெளி நாகரீகத்திற்கு முந்தைய இராக்கிகடி தொல்லியல் களம் கிமு 6420 – 6230 மற்றும் கிமு 4470 – 4280 ஆண்டுகளுக்கு இடைப்பட்டதாகும். பின்னர் இப்பகுதியானது, கிமு 2600 – 1900களில் உச்சத்திலிருந்த சிந்துவெளி நாகரீகத்தின் ஒரு பகுதியாக எடுத்துக்கொள்ளப்பட்டுள்ளது. இத்தொல்லியல் களம் காகர் ஆற்றிலிருந்து 28 கிமீ தொலைவில் உள்ளது.
இராக்கிகடி தொல்லியல் களம் 105 ஹெக்டேர் நிலப்பரப்பில்  உள்ள ஏழு மலைக் குன்றுகளைக் கொண்டுள்ளது.
இராக்கிகடி தொல்லியல் களத்தை 2011 முதல்  டெக்கான் முதுநிலை கல்லூரி மற்றும் ஆய்வு நிறுவனம் மற்றும் அரியானா மாநில தொல்லியல் துறையும் இணைந்து  தொடர்ந்து அகழ்வாராய்ச்சி மேற்கொண்டு வருகிறது. இத்தொல்லியல் அகழாய்வில் கண்டெடுத்த தொல்பொருட்கள் குறித்த விவரங்கள் அரசால் வெளியிடப்படுகிறது.
மே, 2012ல் இராகி கர்கி தொல்லியல் களத்தை, அழிவின் விளிம்பு நிலையில் உள்ள, ஆசியாவின் பத்து தொல்லியல் களங்களில் ஒன்றாக உலகாளவிய பாரம்பரிய நிதியம் அறிவித்துள்ளது.
ராகி கர்கி தொல்லியல் களத்தைச் சுற்றி தனி நபர்கள் ஆக்கிரமித்து வீடுகள் கட்டியுள்ளனர்.
இத்தொல்லியல் களத்திற்கு அருகே காளிபங்கான் குணால், பாலு மற்றும் பிரானா போன்ற சிந்துவெளி நாகரீகத்திற்கு முந்தைய தொல்லியல் களங்கள் உள்ளன.
அகழ்வாராய்ச்சிகள்
முதலில் இந்தியத் தொல்லியல் ஆய்வகம் 1963, 1997–2000களில் இராக்ககடி தொல்லியல் களத்தை அகழ்வாய்வு செய்தது. 2000-ஆம் ஆண்டில் இந்தியத் தொல்லியல் ஆய்வகத்தின் கண்காணிப்பளர் கி. அமர்நாத் ராமகிருஷ்ணா அகழாய்வு செய்த போது ஓரு பெண்ணிடம் எலும்புக் கூட்டை கண்டு பிடித்தார். இந்த எலும்புக் கூடு தற்போது தேசிய அருங்காட்சியகம், புது டில்லியில் காட்சிக்கு வைக்கப்பட்டுள்ளது. பின்னர் 2011 முதல் டெக்கான் முதுகலை கல்லூரி மற்றும் ஆய்வு நிறுவனம் மற்றும் அரியானா அரசின் தொல்லியல் துறையும் இணைந்து இத்தொல்லியல் களத்தை அகழ்வாய்வு செய்து வருகிறது. அகழாய்வில் 11  மனித எலும்புக் கூடுகள் மற்றும் தொல் பொருட்கள் கண்டெக்கப்பட்டன. கண்டெடுக்கப்பட்ட மனித எலும்புக் கூடுகளை மரபணு சோதனை செய்வதற்கு உதவியாக, தென் கொரியா நாட்டின் சியோல் தேசிய மருத்துவப் பல்கலைகழகம் அகழாய்வுப் பணியில் இணைத்துக்கொள்ளப்பட்டது.
கால நிர்ணயம்
இராக்கி கடி தொல்லியல் களத்தில் கிடைத்த ஆறு தொல்பொருட்களை, 2014ல்  கதிரியக்கக்கரிமக் காலக்கணிப்பு பரிசோதனை செய்ததன் மூலம், இத்தொல்லியல் களம் கிமு 6420 – 6230 மற்றும் கிமு 4470 – 4280 ஆகிய இரண்டு காலங்களுக்கு இடைப்பட்டது என அறியப்பட்டுள்ளது.
தொல்லியல் கண்டுபிடிப்புகள்
thumbnail| இராக்கிகடி தொல்லியல் களத்தில் கிடைத்த மனித எலும்புக் கூடு, [[தேசிய அருங்காட்சியகம், புது டில்லி]]
இராக்கிகடி தொல்லியல் களத்தை அகழாய்வு செய்கையில் 1.92 மீட்டர் அகலம் கொண்ட வீதிகளுடன் கூடிய நகர அமைப்பு கண்டுபிடிக்கப்பட்டது. காளிபங்கானில் கிடைத்த மட்பாண்டங்கள் போன்றவையே இங்கும் கிடைத்துள்ளன.
குழிகளைச் சுற்றியுள்ள சுவர் அமைப்புகள் ஈமச் சடங்குகளுக்கானது என அறியப்படுகிறது. சுட்ட செங்கற்களால் கட்டப்பட்ட வடிகால்களும், சுடுமட்சிலைகளும், எடைக்கற்களும், வெண்கலப் பொருட்களும், சீப்பு, செப்பு உலோக மீன் தூண்டில்கள், இரும்பு ஊசிகள் மற்றும் சுடுமண் முத்திரைகளும் கிடைத்துள்ளது. மேலும் தங்கம் மற்றும் வெள்ளி முலாம் பூசப்பட்ட வெண்கலப் பாத்திரங்கள் கிடைத்துள்ளது. ஒரு தங்கப்பட்டறையில் துருத்தியும், பட்டைத் தீட்டப்படாத 3,000 நவரத்தினக் கற்கள் கிடைத்துள்ளது. ஒரு புதைகுழியில் மண்டையோட்டுடன் கூடிய 11 எலும்புக் கூடுகளும், ஈமப் பாத்திரங்களும் கண்டெடுக்கப்பட்டுள்ளன.
அவற்றில், மூன்று பெண் எலும்புக் கூடுகளின் மணிக்கட்டுகளில் சங்கு வளையல்கள் இருந்தன.
ஏப்ரல், 2015ல் எலும்புக்கூடுகளை கதிரியக்க கரிமப் பரிசோதனை முடிவில், அவை 4,500 ஆண்டுகளுக்கு முந்தையது என அறியப்பட்டுள்ளது. மேலும் அக்கினி குண்ட அமைப்புகள் இராகி கர்கியில் கண்டெடுக்கப்பட்டுள்ளன.
கல்லறை
இராக்கிகடி தொல்லியல் களத்தில் முதிர் அரப்பா காலத்திய 8 கல்லறைகள் கண்டெடுக்கப்பட்டுள்ளன. பெரும்பாலும் செங்கற்களால் மூடப்பட்ட கல்லறைகளுக்கு நடுவில் ஒரு கல்லறையில் ஒரு மரச் சவப்பெட்டி வைக்கப்பட்டிருந்தது. புதைக்கப்பட்டிருந்த மனித எலும்புக் கூட்டின் வயிற்றுப் பகுதியில் ஒட்டுண்ணிகளின் முட்டைகள் காணப்பட்டன. இவ்விடத்தின் மனிதத் தோற்றத்தை அறிய எலும்புகளும், ஒட்டுண்ணிகளின் முட்டைகளும் மரபணு சோதனைக்கு உட்படுத்தப்பட்டுள்ளன.
மரபணு சோதனை முடிவுகள்
இத்தொல்லியல் களத்தில் கண்டெடுக்கப்பட்ட மனித எலும்புக் கூடுகளில் இரண்டை மரபணு சோதனை செய்ததில், அம்மரபணுகள், தமிழ்நாடு மற்றும் கேரளா மலைக்காடுகளில் வாழும் இருளர் பழங்குடி மக்களின் மரபணுவுடன் மிகவும் ஒத்துள்ளது என தொல்லியல் ஆய்வாளர்கள் கூறுகின்றனர். மேலும் இம்மரபணுக்கள் ஆரியர்களின் மரபணுவுடன் சிறிதும் ஒத்துப்போகவில்லை எனவும் ஆய்வில் தெரியவருகிறது.
அருங்காட்சியகம்
சிந்துவெளி நாகரீகத்தின் ஒரு தொல்லியல் களமான இராக்கிகடியில், அரியானா மாநில அரசு ஒரு தொல்லியல் அருங்காட்சியகத்தை நிறுவியுள்ளது. அதில் இராக்கிகடி தொல்லியல் களத்தில் கிடைத்த தொல்பொருட்கள் காட்சிக்கு வைக்கப்பட்டுள்ளன.
வெளி இணைப்புகள்
பகுப்பு:இந்தியத் தொல்லியற்களங்கள் * பகுப்பு:பண்டைய நகரங்கள் பகுப்பு:சிந்துவெளி நாகரிகத்தின் தொல்லியல் களங்கள் பகுப்பு:ஹிசார் மாவட்டம்
ஏனநல்லூர்
ஏனநல்லூர் தமிழ்நாட்டில் தஞ்சாவூர் மாவட்டம், கும்பகோணம் வட்டத்தைச் சேர்ந்த கிராமம் ஆகும். இவ்வூர் ஏனாதி நாத நாயனார் பிறந்த தலம் ஆகும். தேவார வைப்புத் தலமாகிய பிரம்மபுரீசுவரர் கோயில் இங்கு அமைந்துள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
அப்பிநாயக்கன்பட்டி
அப்பிநாயக்கன்பட்டி  (APPINAICKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
நூர் ஜஹானின் கல்லறை
நூர் ஜஹானின் கல்லறை ( Tomb of Nur Jahan) என்பது பாக்கித்தானின் இலாகூரில் 17 ஆம் நூற்றாண்டின் கல்லறை ஆகும். இது முகலாய பேரரசி நூர் ஜஹானுக்காக கட்டப்பட்டது. 18 ஆம் நூற்றாண்டில் சீக்கியர்கள் காலத்தில் அமிர்தசரசுவில் உள்ள பொற்கோயிலின் கட்டமைப்பிற்கு பயன்படுத்த இக்கல்லறையின் பளிங்குக் கற்கள் கொள்ளையடிக்கப்பட்டது.. சிவப்பு மணற்கல் கல்லறை, அருகிலுள்ள ஜஹாங்கிரின் கல்லறை, ஆசிப் கானின் கல்லறை மற்றும் அக்பரி சராய் ஆகியவை இலாகூரின் சாக்தாரா பாக் நகரில் உள்ள முகலாய நினைவுச்சின்னங்களின் ஒரு பகுதியாகும்.
இருப்பிடம்
இந்த கல்லறை இலாகூரிலிருந்து ராவி ஆற்றின் குறுக்கே சாக்தாரா பாக் அருகே அமைந்துள்ளது. இந்த கல்லறை அருகிலுள்ள நினைவுச்சின்னங்களின் ஒரு பகுதியாகும். இதில் ஜஹாங்கிர் கல்லறை, அக்பரி சராய் மற்றும் ஆசிப் கானின் கல்லறை ஆகியவை அடங்கும். நூர் ஜஹானின் கல்லறை மற்ற நினைவுச்சின்னங்களிலிருந்து திறந்தவெளிகளால் பிரிக்கப்பட்டது, பின்னர் அவை பிரித்தானியர்கள் காலத்தில் இலாகூர்-பெஷாவர் இரயில் பாதை அமைப்பால் குறுக்கிடப்பட்டன.
பின்னணி
thumb| குர்ஆனின் வசனங்கள் கல்லறையில் பளிங்கில் பதிக்கப்பட்டுள்ளன பெர்சியாவிலிருந்து குடியேறிய அஸ்மத் பேகம் மற்றும் இவரது கணவர் மிர்சா கியாஸ் பேக் ஆகியோரின் நான்காவது குழந்தையும், "உலகின் ஒளி" என்று பொருள்படும் நூர் ஜஹான் என்ற பட்டத்துடன் வழங்கப்பட்ட மெஹ்ர்-உன்-நிசா என்ற இவர் தனது 17 வயதில் முதன்முதலில் பாரசீக சாகசக்காரரான ஷெர் ஆப்கான் அலி குலி கான் இஸ்தாஜ்லு என்பவரை மணந்தார். அவர் தனது சிறந்த இராணுவ வாழ்க்கையில் புகழ் பெற்றவர். மேலும் 1607 இல் இறப்பதற்கு முன்பு இலத்லி பேகம் என்ற மகளை பெற்றெடுத்தார். நூர் ஜஹானின் தந்தை முகலாய பேரரசர் அக்பருக்கு சேவை செய்து வந்தார். அரசர் நூர் ஜஹானுக்கு இத்மத்-உத்-தௌலா ("மாநிலத்தின் தூண்") என்ற பட்டத்தை வழங்கினார். அதே நேரத்தில் இவரது சகோதரர் ஆசிப் கான் இவரது வருங்காலக் கணவரான ஜஹாங்கிர் பேரரசருக்கு சேவை செய்து வந்தார். நூர் ஜஹான் மிகவும் சக்திவாய்ந்த முகலாய பேரரசியாவார். 1611 மற்றும் 1627 க்கு இடையில் இவரது ஆட்சியின் போது, விரிவடைந்த முகலாய பேரரசை திறம்பட வடிவமைத்தார். மேலும் மத விவகாரங்களிலும் பங்களித்தார். மேலும் வெளிநாட்டு வர்த்தகத்தையும் வளர்க்க உதவினார்.
வரலாறு
ஜஹாங்கீரை 18 வயதில் திருமணம் செய்து கொண்ட இவர், தனது 68 வயதில் இறந்தார். கல்லறையின் பெரும்பகுதி இவரது வாழ்நாளிலேயே கட்டப்பட்டது. மூன்று லட்சம் ரூபாய் செலவில் இந்த கல்லறை முடிக்க நான்கு ஆண்டுகள் ஆனது. ஷாஜகான் முகலாய அரியணையில் ஏறியதைத் தொடர்ந்து, இவருக்கு ஆண்டுக்கு 200,000 ரூபாய் கொடுப்பனவு வழங்கப்பட்டது. இவருக்கும் ஷாஜகானுக்கும் இடையிலான உறவின் மோசமான நிலை காரணமாக, இவர் தனது கல்லறையை நிர்மாணிக்க தனது வருடாந்திர கொடுப்பனவிலிருந்து நிதியளித்திருக்கலாம்.
ஆசிப் கானின் கல்லறையைப் போலவே, நூர் ஜஹானின் கல்லறையும் ரஞ்சித் சிங்கின் இராணுவம் இலாகூரை ஆக்கிரமித்து அதன் அலங்கார கற்களையும் பளிங்குகளையும் அகற்றியது. அமிர்தசரஸ் பொற்கோயிலை அலங்கரிக்க பெரும்பாலான பொருட்கள் பயன்படுத்தப்பட்டன. நூர் ஜஹானின் கல்லறையிலிருந்து கொள்ளையடிக்கப்பட்ட பளிங்குகளிலிருந்து பொற்கோயிலின் பாதி கட்டப்படுள்ளது எனக் கூறப்படுகிறது.
கட்டிடக்கலை
இந்த கல்லறை ஒரு மேடையில் கட்டப்பட்டுள்ளது. தக்த்கா பாணியில், மேடையில் தக்த் அல்லது "சிம்மாசனம்" ஆக செயல்படுகிறது. 158 சதுர அடி அளவைக் கொண்ட ஒரு தளத்துடன், கல்லறை ஒரு சதுர வடிவத்தில் உள்ளது. ஒவ்வொரு பக்கத்திலும் 124 அடி அளவிலும், 19.6 அடி உயரமும் கொண்டது. தூபிகள் முன்பு கல்லறை மூலைகளிலிருந்து எழுந்திருக்கலாம், அருகிலுள்ள ஜஹாங்கிர் கல்லறையைப் போன்றுள்ளது.
வெளிப்புறம்
கல்லறையின் மைய அறையில் இரண்டு வெறுங்கல்லறைகள் கொண்ட ஒரு பளிங்கு தளம் உள்ளது. ஒன்று நூர் ஜஹானை நினைவுகூரும் வகையிலும், மற்றொன்று அவரது மகள் இலத்லி பேகத்தை நினைவுகூரும் வகையில் உள்ளது. இது 1912 ஆம் ஆண்டில் தில்லியின் கான் கக்கீம் அஜ்மல் என்பவரால் கட்டப்பட்டது. அசல் பளிங்கு பூ வேலைகள் செதுக்கப்பட்ட பழங்கால கல் சவப்பெட்டியால் அலங்கரிக்கப்பட்டு அல்லாவின் பெயரைக் கொண்டுள்ளது. ஜஹாங்கிர் மற்றும் ஆசிப் கானின் கல்லறைகளில் காணப்பட்ட அதே பாணியிலும் அதே அளவிலும் உள்ளது. இவரது கல்லறையில் ஒரு கல்வெட்டில் "இந்த அந்நிய ஏழையின் கல்லறையில், விளக்கு அல்லது ரோஜா இருக்கக்கூடாது. பட்டாம்பூச்சியின் சிறகு எரியவோ அல்லது நைட்டிங்கேல் பாடவோ கூடாது " என் பொறிக்கப்பட்டுள்ளது.
தோட்டம்
இந்த கல்லறை பாரசீக பாணியிலான சர்பாக் மையத்தில் நிற்கிறது. அசல் தோட்டம் இனி உயிர்வாழாது, ஆனால் ஒரு முறை டூலிப்ஸ், ரோஜாக்கள் மற்றும் மல்லிகை ஆகியவை அடங்கும்.
வெளி இணைப்புகள்
பகுப்பு:முகலாயக் கட்டிடக்கலை பகுப்பு:Coordinates on Wikidata பகுப்பு:கல்லறைகள்
யூ. ஆர். பிரதீப்
thumb '''யூ. ஆர். பிரதீப்' (U. R. Pradeep'') என்பவர் ஒரு இந்திய அரசியல்வாதி ஆவார். இவர் தற்போதைய கேரள சட்டப்பேரவையின் சேலக்கரை சட்டமன்றத் தொகுதியின் உறுப்பினர் ஆவார். இவர் மார்க்சிஸ்ட் இந்திய கம்யூனிஸ்ட் கட்சியைச் சேர்ந்தவர். இவர் கேரள மாநில பட்டியல் சாதிகள் மற்றும் பழங்குடியினர் மேம்பாட்டுக் கழகத்தின் தலைவரும் ஆவார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கேரள அரசியல்வாதிகள் பகுப்பு:கேரள சட்டமன்ற உறுப்பினர்கள் பகுப்பு:பொதுவுடமைவாதிகள்
மனு பென்னெட்
மனு பென்னெட் (Manu Bennett) (பிறப்பு: 10 அக்டோபர் 1969) ஒரு நியூசிலாந்து நாட்டுத் திரைப்பட நடிகர் ஆவார். இவர் த ஹாபிட் போன்ற திரைப்படங்களிலும் மற்றும் ஆர்ரொவ் போன்ற தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
நாகாலாந்து சட்டமன்றம்
இந்த மன்றத்தில் யாரும் நியமிக்கப்படுவதில்லை. (பாராளுமன்றத்திலும் மற்ற சில மாநிலங்களிலும் குடியரசுத் தலைவராலும், ஆளுநராலும் உறுப்பினர்கள் நியமிக்கப்படுவதுண்டு.) ஒவ்வொரு உறுப்பினர்களும் அதிகபட்சமாக ஐந்தாண்டு காலம் வரை பதவியில் இருப்பர். அரசின் தலைமைச் செயலகம் கோகிமாவில் உள்ளது. சட்டமன்றக் கட்டிடமும் கோகிமாவில் உள்ளது. இந்த சட்டமன்றத்தின் தற்போதைய சபாநாயாகராக கியனிலி பெசியீ என்பவர் பதவி வகிக்கிறார்.
மனு பென்னெட்
வெளி இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:நியூசிலாந்து நடிகர்கள் பகுப்பு:ஆஸ்திரேலிய தொலைக்காட்சி நடிகர்கள் பகுப்பு:ஆஸ்திரேலிய நடிகர்கள்
நாகாலாந்து சட்டமன்றம்
இணைப்புகள்
பகுப்பு:இந்திய மாநிலங்களின் சட்டமன்றங்கள் பகுப்பு:நாகாலாந்தின் சட்டமன்றம் பகுப்பு:நாகாலாந்து அரசு
அலெக்சாண்டர் கோசிபா
அலெக்சாண்டர் கோசிபா (Aleksander Kosiba) போலந்து நாட்டைச் சேர்ந்த ஒரு புவியியல் வல்லுநர் ஆவார். அந்நாட்டின் கோர்லைசு மாகாணத்திலுள்ள இலிபசா கிராமத்தில் 1901 ஆம் ஆண்டு சனவரி மாதம் 18 ஆம் தேதியன்று இவர் பிறந்தார். புவி இயற்பியலாளர், பனியாற்றியியல் அறிஞர், காலநிலை வல்லுநர் என பன்முகங்களுடன் கோசிபா இயங்கினார். இலிவிவ் பல்கலைக்கழகம் என்றழைக்கப்படும் இயான் காசிமியர்சு பல்கலைக்கழகத்தில் கோசிபா இளங்கலை மூன்றாம் நிலை படிப்புகளை முடித்தார்.
போலந்து நாட்டின் விராத்சாஃப் நகரத்தில் 1981 ஆம் ஆண்டு செப்டம்பர் மாதம் 18 ஆம் தேதியன்று கோசிபா காலமானார்.
மேற்கோள்கள்
பகுப்பு:1901 பிறப்புகள் பகுப்பு:1981 இறப்புகள் பகுப்பு:புவி அறிவியலாளர்கள் பகுப்பு:போலந்து நபர்கள் பகுப்பு:போலந்து அறிவியலாளர்கள்
அம்மியம்பட்டி கந்தாண்டியம்மன் கோயில்
அம்மியம்பட்டி கந்தாண்டியம்மன் கோயில் தமிழ்நாட்டில் கிருஷ்ணகிரி மாவட்டம், அம்மியம்பட்டி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முருகன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேய்ப்பரம்
பருவரம் அல்லது தேய்ப்பரம் (Rasp)  மரம் அல்லது பிற பொருள்களுக்கு வடிவம்தரப் பயன்படுத்தும் கைக்கருவியாகும். இது ஒரு கூர்முனையும் பிறகு நீண்ட தண்டும் அதாவது நடு உடலும் இறுதியாகஅடிப்பகுதியும் ( heel or bottom) கொண்டிருக்கும். மரம் அல்லது நெகிழிக் கைப்பிடியில் செருக, ஒரு கூம்பாப்பும் கடைசியில் இருக்கும். இதன் தண்டில் பரவலாகக் கூரிய பற்கள் இருக்கும். இவை அரங்களை விடக் கரடாக அல்லது பருவட்டாக வெட்டுகின்றன.ஒரு குறுகிய கூரான தொடு  முனை  இவ்வகைக் கருவிகள் அனைத்திற்கும் பொதுவானது. இவ்வமைப்பு ஒரு கைப்பியில்  பொருத்தப்படுகிறது.
பயன்பாடுகள்
மரவேலையில் இவை வளைந்த பரப்புகளில் இருந்து வேகமாக மரத்தை வெட்டி எடுக்க உதவுகின்றன. இவை drawknife ஐ விடகுறைவாகவே மரத்தை வெட்டி எடுக்கின்றன. எனவே இவற்றைக் கட்டுபடுத்துவது எளிது. இவை சொரசொரப்பான ப்ரப்பை உருவாக்கினாலும் அவ்வெட்டுப்பரப்பை மேலும் நயமான அரங்களால் சீர்செய்யலாம். தேய்ப்பரங்களில் பல வகைகளும் வடிவங்களும் உள்ளன. அரைவட்ட, முழுவட்ட, தட்டையான வடிவங்களில் இவை அமையலாம். இவை நுண்ணிய முதல் பருநிலை வரை பலவகைகளில் கரட்டரம் ( bastard), பேழையரம் (cabinet), தச்சரம் ( wood) போல அமையலாம். இவை எல்லாவற்றையுமே பல்வேறு வடிவங்களை உருவாக்கப் பயன்படுத்தலாம். குதிரை ஆயவேலையில் இவற்றை குதிரைக் குளம்பில் உள்ள கூடுதல் பொருளை அகற்றப் பயன்படுத்தலாம்.
இவை அலபாசுட்டர் கற்களை வடிவமைக்கப் பயன்படுகின்றன. அரம்பம் (Saw), வெட்டுளி(Chisel) ஆகியவை இக்கற்களின் கரட்டு வடிவத்தை உருவாக்கப் பயன்படுத்தினாலும் அலபாசுட்டர் சிலையின் இறுதிசீராக்கத்துக்கு தேய்ப்ப்ரங்களையே பயன்படுத்துகின்றனர்.
மேலும் காண்க
பகுப்பு:மரவேலைக் கைக்கருவிகள்
மேற்கோள்கள்
பகுப்பு:அலபாசுட்டர்
ஏகௌரியம்மன் கோயில்
ஏகௌரியம்மன் கோயில் என்பது தமிழ்நாட்டின், தஞ்சாவூர் மாவட்டத்தில் உள்ள ஒரு காளி கோயிலாகும். இக்கோயிலானது தஞ்சையிலிருந்து தஞ்சை-திருச்சி சாலையில் 12கிமீ தொலைவில் உள்ள வல்லம் என்னும் சிற்றூரிலிருந்து வடக்கு நோக்கிச் செல்லும் ஆலக்குடிச் சாலையில் ஒரு கிமீ தொலைவில் உள்ளது.
கோயில் அமைப்பு
தஞ்சைப் பிரகதீசுவரர் கோயில் கட்டுவதற்கு முன்பாகவே கட்டிய கோயிலாக இக்கோயில் இருந்துள்ளது. கோயிலின் நுழைவாயில் முதல் பெரிய சுற்றுப்பாதை ஒரு கோட்டையைப் போல பாதுகாப்பாக உள்ளது. கருவறையில் சுமார் 6 அடி உயரத்தில் சுடருடன் எட்டுத் திருக்கரங்களில் படைக்க்லன் ஏந்தி, சுதை வடிவத்தில் ஏகௌரியம்மன் காட்சியளிக்கிறாள்.
கல்வெட்டு
கி.பி.9ஆம் நூற்றாண்டில் இக்கோயில் கட்டப்பட்டிருக்கலாம் எனப் பராந்தகசோழனின் 40ஆம் ஆட்சியாண்டில் வெட்டப்பெற்ற கல்வெட்டு தெரிவிகிறது. இப்போது உள்ள கோயிலாக 1535இல் தஞ்சையை ஆண்ட அரசன் செவ்வப்ப நாயக்கரும், அவரது மகன் அச்சுதப்ப நாயக்கரும் சேர்ந்து கருவறை, அர்த்த மண்டபம் ஆகியவற்றை இணைத்துப் புதிய மகா மண்டபம் கட்டிய செய்தியை அர்த்தமண்டபத்தில் காணப்படும் கல்வெட்டு குறிப்பிடுகிறது.
திருவிழா
ஆடிப்பதினெட்டு அன்று வல்லம் கடைவீதியிலுள்ள மாரியம்மன் கோயில் விழாவோடு ஏகெளரியம்மன் கோயில் திருவிழா நடத்தப்பெறுகிறது. ஏகௌரியம்மன், மாரியம்மன், அய்யனார் ஆகிய உற்சவமூர்த்திகளைத் தனித்தனியே அலங்கரித்து வீதி உலா நடத்துகின்றனர். ஆடி மாதத்தில் கடைசி வெள்ளிக்கிழமை ஆடிக்கழிவு திருவிழா நடைபெறுகிறது. தீமிதி, அம்மனுக்கு பகலில் சைவ பூசை, தொடர்ந்து இரவில் எருமைக்கிடா பூசை போன்றவை நடத்தப்பெறும். கோயில் காவல் தெய்வங்களுக்கு ஆடு,கோழி வெட்டி பூசை செய்கின்றனர். இத்திருவிழாவைக் காண வல்லம் அருகில் வாழும் மக்களும் ஈரோடு, இராமநாதபுரம், கோவை, பெங்களூர் ஊர்களிலிருந்து வரும் மக்களும் கலந்துகொள்கின்றனர்.
இக்கோயிலில் சித்ரா பௌர்ணமி விழா முப்பெரும் விழாவாகக் கொண்டாடப்படுகிறது. அவ்விழாவில் தேவிக்கு நடத்தப்படும் சண்டி ஹோமம், திருவிளக்கு பூஜை, சித்ரா பௌர்ணமி விழா அடங்கும். சண்டி ஹோமம் செய்வதால் பராசக்தியின் வடிவங்களாகிய துர்க்கை, லட்சுமி, சரஸ்வதி ஆகிய தேவிகள் மிகவும் மகிழ்ந்து வாழ்வில் உள்ள சூனியங்களை அழித்து சகல சுகங்களையும் பக்தர்களுக்கு அருள்வதாக நம்புகின்றனர்.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
கோலான் குன்றுகள்
கோலான் குன்றுகள் (Golan Heights, (هضبة الجولان, רמת הגולן  ), அல்லது கோலான் எனப்படுவது கிழக்கு மத்தியதரையில் அமைந்துள்ள இடத்தைக் குறிப்பிடுகின்றது.  1967-இல் இஸ்ரேல்-அரபுகள் நாடுகளுக்கிடையே நடைபெற்ற 6 நாள் போரின் போது, சிரியாவின் பகுதியான கோலான் குன்றுப் பகுதிகளை இஸ்ரேல் கைப்பற்றியது.
சிவகிரி சமீன்
சிவகிரி சமீன்  (Sivagiri estate) என்பது பிரித்தானிய இந்தியாவின், சென்னை மாகாணத்தின், திருநெல்வேலி மாவட்டத்தில் இருந்த ஒரு  சமீந்தார் பகுதியாகும். இது 125 சதுர கிலோ மீட்டர் பரப்பளவு கொண்டதாக இருந்தது. இதன் தலைநகரம் சிவகிரி நகரமாகும்.
1947 இல் இந்தியா விடுதலைப் பெற்ற நிலையில் சுவிஸ் வங்கிக் கணக்கில் சமீன் குடும்பத்தினரின் பெரும்பாலான சொத்துக்கள் இடமாற்றம் செய்யப்பட்டன என்று சமீனின் ஒரு வாரிசு 2012 சூலை மாதம் தெரிவித்தார்.
மேற்கோள்கள்
பகுப்பு:சென்னை மாகாணம் பகுப்பு:திருநெல்வேலி மாவட்டம்
அடை வில்லை
அடை வில்லை அல்லது இடைத் தகடு (Washer) எனப்படுவது வட்ட வடிவிலான, மென் தட்டு ஆகும். இத்தட்டின் நடுப்பகுதியில் வட்ட வடிவ துளை இருக்கும். மரையாணி, மரைவில்லை போன்ற மரை இணைப்பான்களின் பளு-பகிர்மானத்திற்காக இந்த அடை வில்லைகள் பயன்படுத்தப்படுகின்றன.
அடைவில்லை உற்பத்தி பொருட்கள்
அடைவில்லையானது பின்வரும் பொருட்களால் மட்டுமல்ல, பல்வேறு பொருட்களால் உற்பத்தி செய்யமுடியும்.
சான்றுகள்
பகுப்பு:இயந்திர பாகங்கள் பகுப்பு:வன்பொருள் (பொறிமுறை)
கீழ்க்குடிவாட்டாத்தூர் ஊராட்சி
கீழ்க்குடிவாட்டாத்தூர் ஊராட்சி (Keelkudivattadur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2154 ஆகும். இவர்களில் பெண்கள் 1082 பேரும் ஆண்கள் 1072 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
விவேகானந்தர் நினைவு மண்டபம்
விவேகானந்தர் நினைவு மண்டபம் தமிழ்நாட்டின் தென்கோடி எல்லையான கன்னியாகுமரியில் இருக்கும் விவேகானந்தர் பாறையின் மேல் அமைந்துள்ளது. 1892ம் ஆண்டு டிசம்பர் மாதம் 25ம் தேதி கன்னியாகுமரி வந்த விவேகானந்தர் கடலுக்குள் நீந்திச் சென்று அங்கிருந்த பாறையில் மூன்று நாட்கள் கடும் தவம் இருந்த இடத்தில் இம்மண்டபம் அமைக்கப்பட்டுள்ளது.
வரலாறு
1963 ஆம் ஆண்டில் இந்திய அரசு விவேகானந்தருடைய நினைவைப் போற்றும் வகையில் இங்கு நினைவுச் சின்னம் ஒன்றை அமைக்க முடிவு செய்தது. இதன் பிறகு, கிறித்தவ சமயத்தைச் சேர்ந்த மீனவர்களில் ஒரு குழுவினர் இந்தப் பாறை கிறித்தவர்களுக்குச் சொந்தம் என்று சொல்லி, அவர்களால் அப்பாறையில் சிலுவைச் சின்னம் ஒன்று நிறுவப்பட்டது. இதனால் சமயம் சார்ந்த புதிய பிரச்சனை ஒன்று ஏற்பட்டது. இதில் உண்மையைக் கண்டறிய தமிழ்நாடு அரசு விசாரணைக் குழு ஒன்றை அமைத்தது. அந்தக் குழுவின் விசாரணை முடிவில், இப்பாறை கிறித்தவர்களுக்குச் சொந்தமில்லை என்று முடிவு செய்யப்பட்டது. அங்கு புதிதாக அமைக்கப்பட்ட சிலுவைச் சின்னம் அகற்றப்பட்டது. அதன் பிறகு இந்த பாறையில் விவேகானந்தர் நினைவு மண்டபம் ஒன்று கட்டப்பட்டு அன்றைய குடியரசுத் தலைவர் வி. வி. கிரியால் திறந்து வைக்கப்பட்டது. கடலின் நடுவில் அமைந்துள்ள விவேகானந்தர் பாறையின் மேல் அமைக்கப்பட்டுள்ள இம்மண்டபத்தினுள் விவேகானந்தரின் முழு உருவ வெண்கலச் சிலையும், விவேகானந்தர் நினைவு மண்டபத்தின் பின் பகுதியில் மண்டபத்தின் கீழே ஒரு தியான மண்டபம் ஒன்று அமைக்கப்பட்டிருக்கிறது. இது விவேகானந்த கேந்திரம் எனும் அமைப்பின் பராமரிப்பில் உள்ளது.
வெளி இணைப்புகள்
பகுப்பு:கன்னியாகுமரி மாவட்ட சுற்றுலாத் தலங்கள் பகுப்பு:தமிழ்நாட்டிலுள்ள நினைவுச் சின்னங்கள் பகுப்பு:தமிழ் நாட்டிலுள்ள தீவுகள்
சென்னை பூங்கா தொடருந்து நிலையம்
பூங்கா தொடருந்து நிலையம் அல்லது சென்னை பூங்கா தொடருந்து நிலையம் (Chennai Park railway station, நிலையக் குறியீடு:MPK) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இது சென்னையின் புறநகர்ப் பகுதியான பூங்கா நகர் அருகில் அமைந்துள்ளது. இது சென்னைக் கடற்கரை நிலையத்திலிருந்து சுமார் 3 கி.மீ தொலைவில் அமைந்துள்ளது. இந்த நிலையத்தின் வடக்கு பகுதியில் சென்னை மத்திய இரயில் நிலையமும் மற்றும் பூந்தமல்லி நெடுஞ்சாலையும் அமைந்துள்ளது.
வரலாறு
thumb|சென்னை கடற்கரையை நோக்கி செல்லும் புறநகர் இரயிலானது, நடைமேடை 1யை வந்தடைகிறது
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது. சென்னை பூங்கா ரயில் நிலையம் வரும் முன்பு இந்த பகுதி வெளியூர் மக்கள் வந்து தங்க ஏதுவாக சென்னை கொடைவள்ளல் ராஜா சர் சவலை ராமசாமி முதலியார் கட்டிய மிகப்பெரிய இலவச சத்திரம் இருந்தது.ரயில்வே துறை நிலம் பெற்று கொண்டதை அடுத்து தற்போது அது சிறிய அளவில் காணப்படுகிறது.
போக்குவரத்து
2012 நிலவரப்படி, இந்த நிலையம் ஒரு நாளைக்கு சுமார் 440,000 பயணிகளை கையாளுகிறது.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள்
அணைகட்டாபுத்தூர் ஊராட்சி
அணைகட்டாபுத்தூர் ஊராட்சி (Anaikataputhur Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள அரக்கோணம் வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 952 ஆகும். இவர்களில் பெண்கள் 476 பேரும் ஆண்கள் 476 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இழைப்பி
மரவேலை இழைப்பி அல்லது தச்சரின் வாசி (Float), என்பது சாய்ந்த, தட்டையான ஒற்றை வெட்டரமாகும். இது விளிம்பு இழைப்பி, தட்டைப் பக்க இழைப்பி என இருவகைப்படும். இவை வழக்கமாக மரத் தளத்தை சீராக இழைக்கப் பயன்படும் மரவேலைக் கைக்கருவி ஆகும். இழைப்பி, வெட்டவும் தட்டையாக்கவும் சீராக்கவும் பயன்படுகிறது. எனவே இவை தளவிழைப்புக்கு மட்டுமன்றி பலவகை மரவேலைகளுக்குப் பயன்படுதலைக் காணலாம்.
விளிம்பு இழைப்பிகள் ஆரம்பப் பற்கள் உள்ள அலகுடையவை. எனவே இவை பொதுவாக மரத்தில் ஆப்பு வடிவக் காடிவெட்டப் பயன்படுகின்றன. தட்டைப் பக்க இழைப்பிகள் அரம் அல்லது தேய்ப்பரத்தைப் போன்றது. என்றாலும் இவற்றின் வெட்டுமுனைகள் தொடர்நிலை இணையான பற்களைக் கொண்டவை.
மேற்கோள்கள்
பகுப்பு:எந்திரவேலைக் கைக்கருவிகள் பகுப்பு:மரவேலைக் கைக்கருவிகள் பகுப்பு:அரங்கள்
ஆனந்த் சந்திர ஜோசி
ஆனந்த் சந்திர ஜோசி (Anand Chandra Joshi)(1908-1973) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் மத்தியப் பிரதேசத்தின் சித்தி நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு 1956ஆம் ஆண்டு நடைபெற்ற தேர்தலில் போட்டியிட்டு வெற்றி பெற்று நாடாளுமன்ற உறுப்பினராகப் பணியாற்றினார்.
வெளி இணைப்புகள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:3வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:1ஆவது மக்களவை உறுப்பினர்கள் பகுப்பு:1973 இறப்புகள் பகுப்பு:1908 பிறப்புகள்
அவிரா
அவிரா ஓர் ஜேர்மனி நச்சுநிரல் (ஆண்டிவைரஸ், இணையப் பாதுகாப்பு மென்பொருள் நிறுவனமாகும். 1988 இல் முதன் முறையாக அறிமுகமான இந்த மென்பொருட்கள் "H+BEDV Datentechnik GmbH" என்றவாறு அறியப்பட்டது. இதன் பதிப்புக்களில் ஒன்றான அன்ரிவிர் பேசனல்எடிசன் கிளாசிக் (AntiVir PersonalEdition Classic) பிரத்தியேகப் பாவனைகளுக்கு இலவசமானது ஆகும். இது இயங்குநிலையில் ஒய்யாராமான (ஸ்டைல் - Style) விரிந்த குடையொன்றைக் காட்சியளிக்கும்.
அவிரா நச்சுநிரல் காலத்திற்குக் காலம் நச்சுநிரற் கோப்பு அகராதியை மேம்படுத்திக் கொள்ளும். இச்செயன்முறையின் போது குறிப்பட்ட அகராதியொன்றை பொதுவான ஓர் அகராதி மூலம் மாற்றீடு செய்து கொள்ளும். இச்செயன்முறை மூலம் வேகமான தேடலை மேற்கொள்ள முடிகின்றது. 22 அக்டோபர் 2008 இல் இதன் ஆகப் பிந்தைய வைரஸ் அகராதி மேம்படுத்தலானது நடைபெற்றது. இச்செயன்முறையின் போது ஏறத்தாழ 15 மெகாபைட் அளவுள்ள கோப்பைப் பதிவிறக்கவேண்டி வந்ததால் பயனர்களுக்கும் வழங்கிகளுக்கும் (சர்வர்) இடையூறு ஏற்பட்டது. இக்காரணத்தால் அவிரா நிறுவனம் பிரத்தியேகப் பதிப்பிற்காக நொடிக்கு 6 ஜிகாபிட்ஸ் தரவுப் பரிமாற்ற வசதியுள்ள இணைப்பைப் பெற்றுக் கொண்டது.